Snø (roman)

For romanen av Aleksander Kielland, se Sne (roman)Snø (tyrkisk: Kar) er en roman av den tyrkiske forfatteren Orhan Pamuk. Publisert på tyrkisk i 2002 og utgitt første gang på norsk i 2005 (oversatt av Ayfer Erbaydar og Alf Storrud). I form av en spenningsroman beveger den seg på et psykologisk, politisk og filosofisk plan. Forfatteren gjør også flittig bruk av humor, og romanen kan til tider karakteriseres som satirisk.


== Handlingsreferat ==
I anledning sin mors begravelse drar poeten Ka tilbake til Tyrkia etter å ha levd tolv år i eksil i Tyskland. En venn av ham, som arbeider i en av Istanbuls aviser, foreslår at han drar til Kars for å skrive en reportasje om selvmordsbølgen blant de unge kvinnene i byen. Mens han er på vei inn i byen blåser det opp til snøstorm, og de neste dagene er byen isolert på grunn av snømengdene. Dermed ligger scenen til rette for et militærkupp. Det viser seg snart at det også ligger personlige motiver bak Kas reise til grensebyen Kars. Ipek, hans ungdoms store forelskelse, er en av de to døtrene til Turgut Bey, eieren av Snøslottet hotell (Karpalas Oteli) der Ka tar inn på rom 203.


== Analyse ==


=== Personanalyser ===
Bokas hovedperson Ka er en individualist. Det er viktig for ham å fremheve sine spesielle og sarte trekk, som om han var en unik snøkrystall ulik alle andre. Han har en sterk lengsel mot det han tror må være et lykkelig liv, men han er redd for å oppnå dette. Det henger blant annet sammen med at han har en sterk frykt for tap og å bli forlatt, noe som igjen fører til sjalusi og eiertrang overfor İpek, hans kvinnelige motspiller. Ka har en hang til å analysere sin fortid og sine følelser. Han plasserer alle diktene han skriver i Kars på armene til en snøkrystall, og han er overbevist om at han vil forstå mer av seg selv gjennom en analyse av disse diktene og den overordnede krystallstrukturen han plasserer de i.


=== Virkemidler ===
Reporter som forteller. Sjølframstilling. Tallrike frampek.
Fortelleren viser seg å være Orhan selv, som forsøker å rekonstruere Kas opplevelser i Kars gjennom dagboknotatene hans.
Allusjoner: Ka, Kar (snø), Karpalas Oteli (snøslottet hotell), Kars, Kadife.
Navnet Ka alluderer kan hende også til Kafkas fremmedgjorte hovedperson K. i romanen Prosessen.


=== Tema ===
Diktning vs. virkelighet: Skuespillertroppens revolusjon, Kas flukt inn i en fantasiverden, doble historier/ virkeligheten kopierer diktningen (Orhan Pamuk og Ka, Necip og hans roman), avisen Grensebytidende som skriver reportasjene før de skjer, byen Kars som ligger på grensen (mellom drøm og virkelighet).
Gudstro
Døden
Orient vs. oksident
Tradisjonalisme vs. sekularisme


=== Sentrale motiv ===
Snø: Kas fantasiverden er dekket av snø. Kars blir til Sunay Saims store teaterscene der militærkuppet foregår etter at byen isoleres av snømengdene. Ka bor på Snøslottet hotell der han finner sin prinsesse İpek. Ka identifiserer seg og sin diktede fantasiverden med strukturen i et snøfnugg. Når snøen smelter og veiene åpnes faller teppet og virkeligheten åpenbares.


=== Tolkning ===
Er Kas fantasiverden = "stedet der Gud ikke eksisterer"? Må han ta inn over seg realitetene og slutte å leve i en drøm for å nå frem til Gud? Nei, så men.